Fuliko

La fulikoj estas mezgrandaj akvobirdoj de la familio de Raledoj kiuj formas la genron Fulica.

Priskribo de la genro
La plej granda specidiverseco estas en Suda Ameriko, kaj ŝajne la tuta genro devenas de tie.

Tiuj raloj havas ĉefe nigran plumaron kaj male de aliaj raloj ili estas facile videblaj, ofte naĝantaj en malferma akvo pli ol manĝoplukantaj en junkaroj. Ili havas elstaran fruntan ŝildon aŭ alian ornamaĵon ĉefrunte kaj koloran bekon kaj multaj -sed ne ĉiuj- havas blankon subvoste. Kiel aliaj raloj, ili havas lobhavajn fingrojn.

Ili plejparte havas mallongajn, rondformajn flugilojn kaj estas mallertaj flugantoj, kvankam nordaj specioj estas tamen kapablaj flugi longajn distancojn. La Amerika fuliko atingis iam Brition kaj Irlandon. La specioj kiuj migras faras ĝin dumnokte. Fulikoj povas piediri kaj kuri vigle per siaj fortaj kruroj kaj havas longajn fingrojn bone adaptitajn je mildaj, neregulaj surfacoj.

Tiuj birdoj estas ĉiomanĝantaj, manĝante ĉefe vegetaran materialon, sed ankaŭ etajn bestojn kaj ovojn. Ili estas agreseme teritoridefendantoj dum reproduktado, sed ankaŭ estas troveblaj en grandaj aroj en umbraj partoj herbohavaj de lagoj.

 Specioj 
 Krestfuliko,  Fulica cristata
 Nigra fuliko, Fulica atra
 Havaja fuliko,  Fulica alai
 Amerika fuliko,  Fulica americana
 Kariba fuliko,  Fulica caribaea, nun morfo de Amerika fuliko
 Blankflugila fuliko,  Fulica leucoptera
 Ardeza fuliko,  Fulica ardesiaca
 Ruĝkrura fuliko, Fulica armillata
 Ruĝfrunta fuliko,  Fulica rufifrons
 Giganta fuliko,  Fulica gigantea
 Kornofuliko,  Fulica cornuta
 Formortintaj 
 Ĵus formortintaj 
 Maskarena fuliko,  Fulica newtoni  (formortinta, ĉ. 1700)
 Prahistoriaj 
  Fulica chathamensis  (Kvaternara prahistoria birdo)
 Novzelanda fuliko, Fulica prisca (Kvaternara prahistoria birdo)
 Fulica infelix (fosilio)
 Fulica hesterna (fosilio)
 Fulica shufeldti (fosilio)

 Bildaro 

 Referencoj 
 Rails de Taylor kaj van Perlo, ISBN 90-74345-20-4
 Cornell Lab of Ornithology 

 Eksteraj ligiloj 
 Filmoj pri fulikoj

Kategorio:Raledoj
Kategorio:Afrotropisa faŭno
Kategorio:Nearktisa faŭno
Kategorio:Neotropisa faŭno
Kategorio:Palearktisa faŭno